FI Euroopan unionin virallinen lehti C 298/28

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2007/C 298/11)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklassa ja 17 artiklan 2 kohdassa tarkoitettu muutoshakemus

”ROQUEFORT”

EY-numero: FR/PDO/117/0131/10.05.2005

SAN ( X ) SMM ( )

Haettu muutos/haetut muutokset

1. Eritelmän kohta:

— Tuotteen nimi — Tuotteen kuvaus — Maantieteellinen alue — Alkuperätodisteet — Tuotantomenetelmä — Yhteys maantieteelliseen alueeseen — Merkinnät — Kansalliset vaatimukset — Muu [täsmennettävä]

2. Muutoksen/muutosten tyyppi:

— Yhtenäisen asiakirjan tai yhteenvedon muutos — Rekisteröidyn SAN:n tai SMM:n tuote-eritelmän muutos, kun yhtenäistä asiakirjaa tai yhteenvetoa ei ole julkaistu — Tuote-eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) — Tuote-eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos/muutokset:

Maantieteellinen alue: Lause ”Roquefort-juuston ammattilaiset ovat monin tavoin pyrkineet tukemaan eläinten kasvatusta ja lisäämään maidontuotantoa, minkä ansiosta Roquefortin valmistuksessa käytettävä maito saadaan nykyisin valtaosin alueelta, jota kutsutaan ’kehäalueeksi’ (’rayon’) ja joka käsittää suurimman osan Aveyronista ja osia sen naapuridepartementeista Lozèresta, Gardista, Hérault'sta ja Tarnista” korvataan lauseilla ”Alan ammattilaiset ovat monin tavoin pyrkineet tukemaan uuhien kasvatusta, minkä ansiosta maidon hankinta-aluetta on pystytty vähitellen supistamaan. Nykyisin maito saadaan yksinomaan ’kehäalueeksi’ (’rayon’) kutsutulta alueelta, johon kuuluu 560 kuntaa tai kunnan osaa.”

Aiemmin määritelty maidon tuotantoalue käsitti suuren määrän kuntia (5 510 kuntaa). Alue on nyt rajattu käsittämään pelkästään keskikorkeat vyöhykkeet Keskiylängön eteläpuolella, vuorten juurilla ja vuorten välisillä tasangoilla, joilla harjoitetaan perinteistä ja uudenaikaista kasvatusta ja joilla on käytössä alueelle luonteenomaisia kasvatusjärjestelmiä. Näin tuotteen yhteys maantieteelliseen alueeseensa lujittuu. Alue käsittää nykyisin vain 560 kuntaa tai kunnan osaa kuudesta departementista.

Tuotantomenetelmä: Tuotteen tuotantomenetelmää täydennetään seuraavilla täsmennyksillä:

Lisätään:

”Maitoraaka-aineiden, keskeneräisten tuotteiden, juustomassan ja tuoreen juuston säilytys miinusasteessa on kielletty.”

”Tuoreen ja kypsytettävän juuston säilytys suojakaasussa on kielletty.”

Juuston käsittelyyn ja lisäaineisiin on tähän mennessä sovellettu yleistä säännöstöä. Uudet tekniikat, joista osa liittyy käsittelyyn ja lisäaineisiin, kuten mikrosuodatus, maidon osittainen tiivistäminen tai kypsytyksessä käytetyt entsyymit, saattavat kuitenkin vaikuttaa alkuperänimityksellä suojattujen juustojen ominaisuuksiin. Alkuperänimityksellä suojattujen tuotteiden keskeiset ominaisuudet eivät välttämättä säily etenkään käytettäessä tiettyjä entsyymilisäaineita.

Sen vuoksi alkuperänimitysten eritelmän kohdassa ”tuotantomenetelmä” on täsmennettävä nykyiset maitoon ja juustonvalmistukseen liittyvät, käsittelyä ja lisäaineita koskevat käytännöt, jotta uudet käytännöt eivät vaikuttaisi haitallisesti alkuperänimityksellä suojattujen juustojen ominaisuuksiin.

YHTEENVETO

NEUVOSTON ASETUS (EY) N:o 510/2006

”ROQUEFORT”

EY-numero: FR/PDO/117/0131/10.5.2005

SAN ( X ) SMM ( )

Tässä yhteenvedossa esitetään eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Institut National de l'Origine et de la Qualité (INAO) Osoite: 51, rue Anjou F-75008 Paris Puhelin: (33) 153 89 80 00 Faksi: (33) 153 89 80 60 Sähköposti: info@inao.gouv.fr

2. Ryhmittymä:

Nimi: Confédération Générale des Producteurs de lait de Brebis et des industriels de Roquefort Osoite: 36, avenue de la République — BP 348 F-12103 Millau cedex Puhelin: (33) 565 59 22 00 Faksi: (33) 565 59 22 08 Sähköposti: — Kokoonpano: tuottaja/jalostaja ( X ) muu ( )

3. Tuotelaji:

Luokka 1.3 — Juustot

4. Eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1 Nimi: ”Roquefort”

4.2 Kuvaus: Uuhen raakatäysmaidosta valmistettu lieriönmuotoinen, kosteakuorinen sinihomejuusto, jonka korkeus on 8,5–11,5 cm ja paino 2,5–3 kg. Sen kuiva-ainepitoisuuden on oltava vähintään 55 grammaa 100 grammassa kypsytettyä juustoa.

Puristamattomaan ja kypsentämättömään juustomassaan lisätään Penicillium roqueforti -itiöitä.

Juustomassa on täyteläistä ja kiinteää ja kauttaaltaan sinikuvioista. Juustolla on hyvin omalaatuinen tuoksu, jossa tuntuu häivähdys homeen hajua, ja sen maku on hienostunut ja voimakas.

4.3 Maantieteellinen alue: Alun perin laaja Keskiylängön eteläpuolinen alue, jolle olivat 26. heinäkuuta 1925 annetun lain mukaan ominaisia ”samanlaiset lammasrodut, laiduntyypit ja ilmasto-olosuhteet” ja jossa uuhilaumat laiduntavat harvakseltaan karussa, luonnontilaisessa maastossa. Roquefort-juuston ammattilaiset ovat pyrkineet monin tavoin tukemaan eläinten kasvatusta, lisäämään maidontuotantoa ja lujittamaan tuotteen ja sen maantieteellisen alueen välistä yhteyttä, minkä ansiosta Roquefortin valmistuksessa käytettävä maito on nykyisin peräisin yksinomaan nk. ”kehäalueeseen” (”rayon”) kuuluvista 560 kunnasta tai kunnan osasta, jotka sijaitsevat Aveyronin, Auden, Lozèren, Hérault'n, Gardin ja Tarnin departementeissa:

Auden departementti

Kunnat, jotka kuuluvat kokonaisuudessaan maantieteelliseen alueeseen:

Brousses-et-Villaret, Castans, Caudebrondre, Cenne-Monestiés, Cuxac-Cabardès, Fontiers-Cabardès, Fraisse-Cabardès, La Tourette-Cabardès, Labastide-Esparbairenque, Lacombe, Laprade, Les Martys, Lespinassière, Mas-Cabardès, Mayreville, Miraval-Cabardès, Montolieu, Pradelles-Cabardès, Roquefère, Saint-Denis, Saissac, Verdun-en-Lauragais, Villardonnel, Villemagne.

Kunnat, jotka kuuluvat vain osittain maantieteelliseen alueeseen:

Belpech, Fanjeaux.

Aveyronin departementti

Kunnat, jotka kuuluvat kokonaisuudessaan maantieteelliseen alueeseen:

Agen-d'Aveyron, Aguessac, Alrance, Anglars-Saint-Félix, Arnac-sur-Dourdou, Arques, Arvieu, Asprières, Aurelle-Verlac, Auriac-Lagast, Auzits, Ayssènes, Balaguier-sur-Rance, Balsac, Baraqueville, Belcastel, Belmont-sur-Rance, Bertholène, Bessuéjouls, Bor-et-Bar, Bournazel, Boussac, Bozouls, Brandonnet, Brasc, Broquiès, Brousse-le-Château, Brusque, Buzeins, Cabanès, Calmels-et-le-Viala, Calmont, Camarès, Camboulazet, Camjac, Campagnac, Canet-de-Salars, Cassagnes-Bégonhès, Castanet, Castelmary, Castelnau-Pegayrols, Centrès, Clairvaux-d'Aveyron, Colombiès, Combret, Compeyre, Compolibat, Compregnac, Comps-la-Grand-Ville, Connac, Cornus, Coupiac, Coussergues, Creissels, Crespin, Cruéjouls, Curan, Druelle, Drulhe, Durenque, Escandolières, Espalion, Fayet, Flavin, Fondamente, Gabriac, Gaillac-d'Aveyron, Galgan, Gissac, Goutrens, Gramond, La Bastide-l'Evêque, La Bastide-Pradines, La Bastide-Solages, La Capelle-Bleys, La Capelle-Bonance, La Cavalerie, La Couvertoirade, La Cresse, La Fouillade, La Loubière, La Roque-Sainte-Marguerite, La Salvetat-Peyralès, La Selve, La Serre, Laissac, Lanuejouls, Lapanouse, Lapanouse-de-Cernon, Lassouts, Laval-Roquecezière, Lavernhe, Le Clapier, Le Monastère, Le Truel, Le Vibal, Lédergues, Les Albres, Les Costes-Gozon, Lescure-Jaoul, Lestrade-et-Thouels, L'Hospitalet-du-Larzac, Luc, Lugan, Lunac, Maleville, Manhac, Marcillac-Vallon, Marnhagues-et-Latour, Martrin, Mayran, Mélagues, Meljac, Millau, Montagnol, Montbazens, Montclar, Montfranc, Montjaux, Montlaur, Montrozier, Morlhon-le-Haut, Mostuéjouls, Mounes-Prohencoux, Mouret, Moyrazès, Murasson, Muret-le-Château, Najac, Nant, Naucelle, Nauviale, Olemps, Onet-le-Château, Palmas, Paulhe, Peux-et-Couffouleux, Peyreleau, Peyrusse-le-Roc, Pierrefiche, Plaisance, Pomayrols, Pont-de-Salars, Pousthomy, Prades-Salars, Pradinas, Prévinquières, Privezac, Pruines, Quins, Rebourguil, Recoules-Prévinquières, Réquista, Rieupeyroux, Rignac, Rivière-sur-Tarn, Rodelle, Rodez, Roquefort-sur-Soulzon, Roussennac, Rullac-Saint-Cirq, Saint-Affrique, Saint-André-de-Najac, Saint-André-de-Vézines, Saint-Beaulize, Saint-Beauzély, Saint-Christophe-Vallon, Saint-Côme-d'Olt, Saint-Cyprien-sur-Dourdou, Sainte-Eulalie-de-Cernon, Sainte-Eulalie-d'Olt, Sainte-Juliette-sur-Viaur, Sainte-Radegonde, Saint-Félix-de-Sorgues, Saint-Geniez-d'Olt, Saint-Georges-de-Luzençon, Saint-Izaire, Saint-Jean-d'Alcapiès, Saint-Jean-Delnous, Saint-Jean-du-Bruel, Saint-Jean-et-Saint-Paul, Saint-Juéry, Saint-Just-sur-Viaur, Saint-Laurent-de-Lévézou, Saint-Laurent-d'Olt, Saint-Léons, Saint-Martin-de-Lenne, Saint-Rome-de-Cernon, Saint-Rome-de-Tarn, Saint-Salvadou, Saint-Saturnin-de-Lenne, Saint-Sernin-sur-Rance, Saint-Sever-du-Moustier, Saint-Victor-et-Melvieu, Salles-Curan, Salles-la-Source, Salmiech, Sanvensa, Sauclières, Sauveterre-de-Rouergue, Sébazac-Concourès, Sébrazac, Ségur, Sévérac-le-Château, Sévérac-l'Eglise, Sonnac, Sylvanès, Tauriac-de-Camarès, Tauriac-de-Naucelle, Tayrac, Tournemire, Trémouilles, Vabres-l'Abbaye, Vabre-Tizac, Valady, Valzergues, Vaureilles, Verrières, Versols-et-Lapeyre, Veyreau, Vézins-de-Lévézou, Viala-du-Pas-de-Jaux, Viala-du-Tarn, Villecomtal, Villefrance-de-Panat, Vimenet.

Kunnat, jotka kuuluvat vain osittain maantieteelliseen alueeseen:

Castelnau-de-Mandailles, Prades-d'Aubrac.

Gardin departementti

Kunnat, jotka kuuluvat kokonaisuudessaan maantieteelliseen alueeseen:

Alzon, Blandas, Campestre-et-Luc, Causse-Bégon, Dourbies, Lanuéjols, Montdardier, Revens, Rogues, Saint-Sauveur-Camprieu, Trèves, Vissec.

Hérault'n departementti

Kunnat, jotka kuuluvat kokonaisuudessaan maantieteelliseen alueeseen:

Avène, Bédarieux, Brenas, Cambon-et-Salvergues, Camplong, Carlencas-et-Levas, Cassagnoles, Castanet-le-Haut, Ceilhes-et-Rocozels, Colombières-sur-Orb, Combes, Courniou, Dio-et-Valquières, Ferrals-les-Montagnes, Fraisse-sur-Agout, Graissessac, Hérépian, Joncels, La Salvetat-sur-Agout, La Tour-sur-Orb, La Vacquerie-et-Saint-Martin-de-Cas, Lamalou-les-Bains, Lauroux, Lavalette, Le Bousquet-d'Orb, Le Caylar, Le Cros, Le Poujol-sur-Orb, Le Pradal, Le Puech, Le Soulié, Les Aires, Les Plans, Les Rives, Liausson, Lodève, Lunas, Mérifons, Mons, Mourèze, Octon, Olargues, Olmet-et-Villecun, Pégairolles-de-l'Escalette, Pézènes-les-Mines, Prémian, Riols, Romiguières, Roqueredonde, Rosis, Saint-Etienne-d'Albagnan, Saint-Etienne-Estréchoux, Saint-Félix-de-L'Héras, Saint-Geniès-de-Varensal, Saint-Gervais-sur-Mare, Saint-Julien, Saint-Martin-de-l'Arcon, Saint-Maurice-Navacelles, Saint-Michel, Saint-Pierre-de-la-Fage, Saint-Pons-de-Thomières, Saint-Vincent-d'Olargues, Salasc, Sorbs, Taussac-la-Billière, Valsmascle, Verreries-de-Moussans, Vieussan, Villemagne-l'Argentière.

Lozèren departementti

Kunnat, jotka kuuluvat kokonaisuudessaan maantieteelliseen alueeseen:

Allenc, Badaroux, Balsièges, Banassac, Barjac, Brenoux, Canilhac, Chadenet, Chanac, Chirac, Cultures, Esclanèdes, Florac, Fraissinet-de-Fourques, Gabrias, Gatuzières, Grèzes, Hures-la-Parade, Ispagnac, La Canourgue, La Malène, La Tieule, Lachamp, Lanuéjols, Laval-du-Tarn, Le Massegros, Le Monastier-Pin-Moriès, Le Recoux, Le Rozier, Les Bondons, Les Hermaux, Les Salelles, Les Vignes, Marvejols, Mas-Saint-Chély, Mende, Meyrueis, Montbrun, Montrodat, Palhers, Quézac, Saint-Bauzile, Saint-Bonnet-de-Chirac, Sainte-Enimie, Sainte-Hélène, Saint-Etienne-du-Valdonnez, Saint-Georges-de-Lévéjac, Saint-Germain-du-Teil, Saint-Laurent-de-Trèves, Saint-Pierre-de-Nogaret, Saint-Pierre-des-Tripiers, Saint-Rome-de-Dolan, Saint-Saturnin, Servières, Trélans, Vebron.

Tarnin departementti

Kunnat, jotka kuuluvat kokonaisuudessaan maantieteelliseen alueeseen:

Aiguefonde, Alban, Albine, Almayrac, Ambialet, Andouque, Anglès, Arfons, Arifat, Assac, Aussillon, Barre, Belleserre, Berlats, Boissezon, Bout-du-Pont-de-Larn, Brassac, Brousse, Burlats, Cadix, Cagnac-les-Mines, Cahuzac, Cambounès, Carmaux, Castanet, Castelnau-de-Brassac, Castres, Caucalières, Courris, Crespin, Crespinet, Curvalle, Dourgne, Durfort, Escoussens, Escroux, Espérausses, Fauch, Faussergues, Ferrières, Fraissines, Gijounet, Jouqueviel, Labastide-Rouairoux, Labessière-Candeil, Labruguière, Lacabarède, Lacapelle-Pinet, Lacapelle-Ségalar, Lacaune, Lacaze, Lacrouzette, Lagardiolle, Lagarrigue, Lamontélarié, Laparrouquial, Lasfaillades, Lautrec, Le Bez, Le Dourn, Le Fraysse, Le Garric, Le Margnés, Le Masnau-Massuguiés, Le Rialet, Le Ségur, Le Travet, Le Vintrou, Lédas-et-Penthiès, Les Cammazes, Lescure-d'Albigeois, Lombers, Marsal, Massaguel, Massals, Mazamet, Miolles, Mirandol-Bourgnounac, Monestiés, Montauriol, Montfa, Montirat, Montredon-Labessonnié, Mont-Roc, Moularès, Moulin-Mage, Murat-sur-Vèbre, Nages, Noailhac, Padiés, Pampelonne, Paulinet, Payrin-Augmontel, Pont-de-Larn, Poulan-Pouzols, Rayssac, Réalmont, Ronel, Roquecourbe, Rosières, Rouairoux, Rouffiac, Roumégoux, Saint-Affrique-les-Montagnes, Saint-Amancet, Saint-Amans-Soult, Saint-Amans-Valtoret, Saint-André, Saint-Antonin-de-Lacalm, Saint-Avit, Saint-Christophe, Saint-Cirgue, Sainte-Croix, Sainte-Gemme, Saint-Grégoire, Saint-Jean-de-Marcel, Saint-Jean-de-Vals, Saint-Julien-du-Puy, Saint-Julien-Gaulène, Saint-Lieux-Lafenasse, Saint-Marcel-Campès, Saint-Martin-Laguépie, Saint-Michel-Labadie, Saint-Pierre-de-Trivisy, Saint-Salvi-de-Carcavès, Saint-Salvy-de-la-Balme, Salles, Saussenac, Sauveterre, Sénaux, Sérénac, Sieurac, Sorèze, Soual, Tanus, Teillet, Terre-Clapier, Tréban, Trébas, Trévien, Vabre, Valderiès, Valdurenque, Valence-d'Albigeois, Vénès, Verdalle, Viane, Villefrance-d'Albigeois, Viviers-lès-Montagnes.

Kunnat, jotka kuuluvat vain osittain maantieteelliseen alueeseen:

Amarens, Arthès, Bernac, Castelnau-de-Lévis, Cestayrols, Cordes-sur-Ciel, Dénat, Graulhet, Lasgraisses, Lempaut, Mouzens, Mailhoc, Navès, Mouzieys-Panens, Pratviel, Peyregoux, Puechoursi, Puylaurens, Souel, Técou.

4.4 Alkuperätodisteet: Kaikki toimijat täyttävät vaatimusten noudattamista koskevan ilmoituksen, jonka INAO rekisteröi. Ilmoituksen perusteella INAO pystyy tunnistamaan kaikki toimijat. Jokaisen toimijan on pidettävä INAO:n saatavilla rekisterit sekä kaikki maidon ja juustojen alkuperän, laadun ja tuotantoedellytysten tarkastamisen kannalta tarvittava aineisto.

Alkuperänimityksellä suojatun tuotteen ominaispiirteiden tarkastamisen yhteydessä tuotteiden laatu ja luonteenomaisuus varmistetaan analyyttisellä ja aistinvaraisella tutkimuksella.

4.5 Tuotantomenetelmä: Maito on tuotettava ja juusto on valmistettava maantieteellisellä alueella.

Maidontuotantoon kasvatettu lammasrotu on täsmennetty (Lacaune-rotuiset eläimet sekä muista, kyseisen rodun ominaisuuksia vastaavista eläimistä syntyneet ”mustat” uuhet). Tähän siirtymiselle on myönnetty viiden vuoden määräaika. Täsmennyksiä on tehty myös lampaiden ravintoon (josta eräitä poikkeustapauksia lukuun ottamatta vähintään kolmen neljäsosan on oltava peräisin tuotantoalueelta; päivittäinen laiduntaminen on pakollista heti kun sääolosuhteet sen sallivat).

Täsmennykset koskevat myös maitoa, sen varastointia, juoksuttimen lisäämistä maitoon (joka tapahtuu 28–34 celsiusasteen lämpötilassa), juoksettumista (jota ei saa lykätä), juustomassan siirtämistä muotteihin (esivalutuksen jälkeen), valutusta (joka tapahtuu ilman puristamista), mikrobien lisäämistä, juuston merkitsemistä ja pistelemistä; pistelemisen ja kypsytysluolaan siirtämisen välinen aika saa olla enintään kaksi tai tietyissä erityistapauksissa neljä päivää. Juuston valmistus tapahtuu erityisesti tähän tarkoitukseen varatuissa tiloissa.

Penicillium roqueforti lisätään joko nestemäisenä juoksetusvaiheessa tai sirottelemalla siirrettäessä juustomassaa muotteihin.

Juustoa kypsytetään vähintään 90 päivän ajan sen valmistamisesta valvotussa lämpötilassa. Juusto sijoitetaan peittämättömänä Combalou-vuoren kivikkorinteillä sijaitseviin Roquefort-sur-Soulzonin luoliin, kunnes Penicillium roqueforti -itiöt ovat kehittyneet riittävästi. Tämä aika on vähintään kaksi viikkoa. Hidasta kypsytystä suojapakkauksessa jatketaan joko luolissa tai varastointitiloissa, joiden lämpötilaa valvotaan. Juustot on laitettava suojapakkauksiin luolissa. Juustojen kypsytyksen, varastoinnin, paloittelun, käsittelyn, esipakkaamisen ja pakkaamisen on tapahduttava Roquefort-sur-Soulzonin kunnan alueella.

4.6 Yhteys maantieteelliseen alkuperään: Roquefort-juuston valmistusperinne on hyvin vanha.

Alueen esihistoriallisista maakerroksista on löytynyt juuston valutusmuotteja. Roquefort-juusto on mainittu lukuisissa Rouergueen liittyvissä asiakirjoissa, lahjoituskirjoissa, korkoasiakirjoissa ym. jo 700-luvulla. Kuningas Kaarle VI tunnusti 1400-luvulla virallisella kirjeellä Roquefortin puolustamisen ehdottoman välttämättömyyden, ja hänen seuraajansa vahvistivat tämän myöhemmin. Roquefort-sur-Soulzonin asukkaat saivat Toulousen parlamentin 31. elokuuta 1666 antamalla määräyksellä yksinoikeuden kypsyttää juustoa. Roquefort on ainoa juusto, jonka alkuperänimitys tunnustettiin jo vuonna 1925 annetussa laissa (26. heinäkuuta 1925 annettu laki).

Roquefortin ominaislaatu on ihmisen ja luonnon läheisen vuorovaikutuksen tulos. Se perustuu osin vanhojen käytäntöjen mukaisesti ruokituista perinteisten rotujen uuhista saadun maidon ominaisuuksiin ja osin Roquefort-sur-Soulzonin luonnonluolien erityislaatuun: luolat sijaitsevat syvällä Combalou-vuoren kalkkikivijyrkänteiden juurella sijaitsevissa vyörykivirinteissä. Niissä tapahtuu luonnon ihme, joka antaa Roquefortille sen ainutkertaisen maun.

4.7 Tarkastuslaitos:

Nimi: Institut National de l'Origine et de la Qualité (INAO) Osoite: 51 rue d'Anjou F-75008 Paris Puhelin: (33) 153 89 80 00 Faksi: (33) 153 89 80 60 Sähköposti: info@inao.gouv.fr

Institut National des Appellations d'Origine on maatalousministeriön alainen hallinnollinen julkinen laitos, joka on oikeudelliselta muodoltaan oikeushenkilö.

INAO on vastuussa alkuperänimityksellä suojattujen tuotteiden tuotanto-olosuhteiden valvonnasta.

Jos maantieteellisen alueen rajausta tai jotakin tuotantoedellytystä ei noudateta, alkuperänimityksen käyttö missä tahansa muodossa ja tarkoituksessa kielletään.

Nimi: Direction Générale de la Concurrence, de la Consommation et de la Répression des Fraudes (DGCCRF) Osoite: 59, Boulevard Vincent Auriol F-75703 Paris Cedex 13 Puhelin: (33) 144 87 17 17 Faksi: (33) 144 97 30 37 Sähköposti: C3@dgccrf.finances.gouv.fr

DGCCRF on talous-, valtiovarain- ja teollisuusministeriön yksikkö.

4.8 Merkinnät: Velvoite käyttää logoa, jossa merkintä ”INAO”, maininta ”Appellation d'Origine Contrôlée” ja tuotteen nimi. Hakijaryhmittymän yhteistä, vuonna 1930 luotua ”Brebis Rouge” -merkkiä on myös käytettävä.

Yhteistä ”Brebis Rouge” -merkintää ja muita erityisiä tuote- tai tavaramerkkejä, valmistajan toiminimeä tai tunnusta lukuun ottamatta kaikkien muiden määritteiden tai mainintojen lisääminen ”Roquefort”-nimeen on kielletty.

(1) EUVL L 93, 31.3.2006, s. 12.